KLASA: 400-01/21-01/01

UR: BROJ: 2111-24/01-21-

Garešnica, 11. studenoga 2022.

OBRAZLOŽENJE FINANCIJSKOG PLANA ZA 2023. GODINU

I PROJEKCIJE ZA 2024. i 2025. GODINU

**UVOD**

Financijski plan za 2023. i Projekcije plana za 2024. i 2025. godinu doneseni su na Školskom odboru dana 11.11.2022. godine. Financijski plan izrađen je u skladu s odredbama ZOP, uputama nadležne JLP(R)S te prema Školskom kurikulumu i Godišnjem planu i programu.

**OPĆI DIO PRORAČUNA**

|  |  |  |  |  |
| --- | --- | --- | --- | --- |
| **OZNAKA** | **NAZIV** | **PLAN**  **2023** | **PROJEKCIJA**  **2024** | **PROJEKCIJA**  **2025** |
|  | **PRIHODI UKUPNO** | **530.969,00** | **546.818,00** | **546.818,00** |
| **6** | **PRIHODI OD POSLOVANJA** | **530.969,00** | **546.818,00** | **546.818,00** |
| **7** | **PRIHODI OD NEFI. IMOVINE** | **0,00** | **0,00** | **0,00** |
|  | **RASHODI UKUPNO** | **530.969,00** | **546.818,00** | **546.818,00** |
| **3** | **RASHODI OD POSLOVANJA** | **524.336,00** | **544.163,00** | **544.163,00** |
| **4** | **RASHODI OD NEFI. IMOVINE** | **6.633,00** | **2.655,00** | **2.655,00** |
|  | **RAZLIKA VIŠAK/MANJAK** | **0,00** | **0,00** | **0,00** |

Ukupni prihodi i rashodi poslovanja planirani za 2023. godinu iznose \_530.969,00\_ eur.

Projekcija za 2024. i 2025. godinu je na svim pozicijama na razini plana za 2023. godinu.

Iz nadležnog proračuna planirani su prihodi u iznosu \_\_\_90.000,00\_ eur, dok su na ostalim izvorima planirani prihodi u iznosu 440.969,00\_ eur.

1. **Sažetak djelokruga rada proračunskog korisnika**

Osnovna škola Trnovitički Popovac je škola koja pruža osnovno obrazovanje učenicima od 1. do 8. razreda. Nastava je organizirana u dvije smjene  u petodnevnom radnom tjednu sa slobodnim subotama. Među smjenu koristimo za održavanje izborne i dopunske nastave, izvannastavnih aktivnosti, održavanje sjednica stručnih, razrednih i učiteljskih vijeća.

Nastava se, redovna, izborna, dodatna i dopunska, izvodi prema nastavnim planovima i programima koje je donijelo Ministarstvo znanosti, obrazovanja i športa, prema Godišnjem planu i programu i Školskom kurikulumu za školsku godinu 2022./2023.

Školu polazi 64 učenika u 8 razrednih odjeljenja. Planiramo da se broj učenika i razrednih odjeljenja neće mijenjati narednih godina, a to će ovisiti o broju upisanih učenika u 1. razred.

Osnovna škola Trn. Popovac radi u 1 zgradi, matičnoj školi Trnovitički Popovac, u Trnovitičkom Popovcu.

1. **Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo:

-stalnim usavršavanjem nastavnika (seminari, stručni skupovi, aktivi) i podizanjem nastavnog standarda na višu razinu;

-poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije;

-organiziranjem zajedničkih aktivnosti i učenika i učitelja tijekom izvannastavnih aktivnosti i druženja kroz kolektivno upoznavanje kulturne i duhovne baštine;

-poticanjem razvoja pozitivnih vrijednosti i natjecateljskog duha kroz razne nagrade najuspješnijim razredima, grupama i pojedincima.

1. **Zakonske i druge podloge na kojima se zasniva program rada škole**



1. **Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje planove i programe (GPP i školski kurikulum) prema planu i programu koje je donijelo Ministarstvo znanosti, obrazovanja i športa. Vertikala usklađivanja ciljeva i programa MZOŠ-a i jedinice lokalne (regionalne) samouprave – školske ustanove još nije provedena.

Također, planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova, odnosno pomak određenih aktivnosti iz jednog u drugo polugodište uzrokuje promjene u izvršenju financijskog plana za 2 godine.

1. **Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje rada OŠ Trnovitički Popovac su:

* *OPĆI PRIHODI I PRIMITCI,* skupina 636 državni proračun (Ministarstvo znanosti, obrazovanja i športa) za financiranje rashoda za zaposlene;
* *OPĆI PRIHODI I PRIMITCI,* skupina 671, lokalni proračun (Bjelovarsko-bilogorska županija) za materijalne i financijske troškove poslovanja te održavanje i obnovu nefinancijske imovine;
* *PRIHODI PO POSEBNIM PROPISIMA* skupina 652 sastoje se od prihoda za sufinanciranja školske kuhinje, refundacija sredstava HZZ za isplatu obveznih doprinosa osobama koje se nalaze na stručnom osposobljavanju, uplate roditelja za provedbu dodatnih programa rada (prijevoza učenika, kazališne i kino predstave ...)
* *DONACIJE* – strogo namjenska sredstva za održavanje i poboljšanje učeničkog standarda.
* *POMOĆI* od grada Garešnice za školsku kuhinju, ekskurzije učenika i dr. projekte.

Financijski pokazatelji koje smo dužni primijeniti u planiranju rashoda koji se planiraju prema minimalnom standardu te rashoda za zaposlene (Upute za izradu proračuna 2021.-2023. godine) su sljedeći:

PRIHODI OD GRADA

Prihode za financiranje rashoda, koji se financiraju minimalnim standardima, planirali smo primjenom financijskih pokazatelja iz Uputa za izradu proračuna što znači kako smo primijenili zadane indekse.

Od tako dobivenih vrijednosti prihoda prvo smo predvidjeli namjenske rashode koji se planiraju na osnovi potrošnje tekuće godine, tj. troškove energije, rashod za zdravstveni pregled zaposlenika, prijevoz učenika, usluge tekućeg i investicijskog održavanja građevinskih objekata, postrojenja i opreme, komunalne naknade i pedagošku dokumentaciju.

Rashode za tekuće i investicijsko održavanje planirali smo u manjem iznosu nego što očekujemo ostvariti prema broju učenika, broju odjeljenja i za zgradu jer i nadalje planiramo sve radove, osim onih za koje je potrebno ovlaštenje, izvoditi sami i time što više sredstava uštedjeti za opće troškove.

U rashodima iz kategorije općih troškova prvo smo planirali obvezne rashode za komunalne usluge (voda, odvoz smeća, dezinsekcija i deratizacija…), rashode za telefon, bankarske usluge i usluge platnog prometa te obveznu pedagošku dokumentaciju i materijal. Nakon toga planiramo ostale troškove prema prioritetima funkcioniranja škole.

Namjenski prihodi od sufinanciranja obuhvaćaju prihode za sufinanciranje cijene školske kuhinje.

Sredstva donacije utrošit će se isključivo za planirane namjene: materijal i opremu za povećanje učeničkog standarda.

1. **Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Ostvareno je redovno odvijanje nastavnog procesa:

* 66 učenika je uspješno završilo nastavnu godinu 2021./2022., svi su učenici završili nastavnu godinu.
* zaposlenici su se stručno usavršavali na seminarima, stručnim aktivima i drugim oblicima nadogradnje u što je utrošeno  2.008,00\_eur;
* Iz sredstava za tekuće i investicijsko održavanje utrošeno je\_2.576,00 eur za održavanje te materijal za popravke na godišnjoj razini  u iznosu od \_60,00 eur. Rashodi za uredski materijal, literaturu, sredstva za čišćenje u iznosu od 291,00 eur. Za nabavu nastavnih sredstava i opreme u svrhu podizanja kvalitete nastave, utrošeno je sitnog inventara , konto 321151 - 243,00 eur.

**7.** **Zaključak**

Obrazloženje financijskog plana jednako je važan dokument kao i sam plan iskazan u brojkama. U njemu povezujemo ciljeve škole s izvorima sredstava za njihovo ostvarenje i pratimo uspješnost realizacije.

Moguće su i vjerojatne izmjene i dopune financijskog plana tokom godine zbog nepredviđenih okolnosti, bilo da se radi o smanjenju sredstava, povećanim izdacima ili neplaniranim prihodima.

U Trn. Popovcu 11.11.2022. godine

v.d. ravnateljica:

    Anita Kurtušić